A Társasági adó

A társasági adó a vállalkozások eredményéhez (nyerségéhez) kapcsolódó közvetlen adó.

Mértéke tekintetében két felfogás érvényesül. Az egyik felfogás szerint a társaság tiszta jövedelmét a személyi jövedelemadó mintájára progresszív adó terheli. A másik felfogás szerint arányos (lineáris) adóztatás a megfelelő, tekintettel arra, hogy a társasági nyereség tömege nem jellemzi a végső jövedelemélvező anyagi helyzetét. Hazánkban a lineáris adóztatás valósul meg.

Az OECD  országok átlagában a társasági adó az összes adóbevétel 8%át teszi ki, az EU tagországokban kicsit kevesebb, Magyarországon kb 7%-os ez az arány.

Az Európai Unióban még nem történt meg teljes körűen az adóharmonizáció. A társasági adókulcsok egyesítése,  az adóalapok meghatározásának harmonizációja még várat magára. A továbblépés esélyét az egységes adóalap számítás rendszerének kialakítása adhatja.
Az 1988. évi adóreform óta eltelt években végrehajtott módosítások céljai és egyben okai a nyereségadóztatás terén lényegében három fontos szempontban összegezhetők:

· A vállalkozások kedvező működési feltételeinek megteremtése,

· Az állami feladatok ellátásához szükséges bevételek biztosítása,

· A nemzetközi szervezetekhez való társulásból eredő szempontok érvényesítése.

Egy jól működő nyereségadózási rendszer célszerűen segítheti

· Az államháztartás bevételeinek előteremtését,

· A tulajdonosi motiváció erősítését, a vagyon gyarapodását,

· Az üzleti szempontokat is figyelembe vevő tőkeáramlást,

· A versenysemlegesség érvényesülését,

· A megtakarítási hajlandóság erősítését,

· A nemzetközi szervezetekhez való kapcsolódás igényét.

A nyereségadóztatás fejlődésében mérföldkő volt az 1991. évi LXXXVI. Törvény megalkotása, amely 1992. január 1-jétől társasági adó néven szolgált a nyereség egy részének elvonására. A társasági adótörvény szorosan kapcsolódik a számviteli törvényhez. Fontos, hogy a számviteli szabályok alapján számított adózás előtti eredmény és az adóalap nem azonos. 

Célszerű kiemelni a 2001. január 1-jétől bekövetkezett változásokat: az adóelkerülés lehetőségeinek korlátozása, az EU normákhoz való közeledés, valamint az adóztatás egyszerűsítését szolgáló megoldások törvényi szabályozása. 2001-től kiemelt szerepet kapott a kis- és középvállalkozások támogatása.


A társasági adóban 2004. január 1-jétől megvalósított módosítások elsősorban a vállalkozások versenyképességének javítását, valamint a jogharmonizációs kötelezettségek megvalósítását célozták. Ekkor csökkentették le az adómértéket 18%-ról 16%-ra.
Alapelvei:

· A tartalmi megközelítés elve: a költséget, ráfordítást, mentességet, kedvezményt csak annyiban lehet érvényesíteni, amennyiben az annak alapjául szolgáló jogügylet megvalósítja a szabály, az adóelőny célját.

· Kedvezmények egyszeres figyelembe vételének elve

· Nemzetközi szabályok elsődlegességének elve: a nemzetközi egyezmények rendelkezései felülírják a hazai jogi előírásokat.
· Számviteli törvény és az adózás közötti szoros tartalmi összefüggés elve

Adókötelezettség keletkezése és az adóalanyok:


Adókötelezettség akkor keletkezik, ha az adóalany jövedelem- és vagyonszerzésre irányuló gazdasági tevékenységet végez. Keletkezésének feltétele: a vállalkozási tevékenység meghatározott keretek között történő végzése és a jövedelem realizálása.


A belföldi illetőségű adózók adókötelezettsége a cégnyilvántartásba történő bejegyzések napján történik, és akkor fejeződik be amikor törlik a cégnyilvántartásból / felszámolási eljárás kezdetét veszi.


A külföldi vállalkozó magyarországi fióktelepe útján végez vállalkozási tevékenységet.

A társasági adó alanyai

Teljes körű adókötelezettséggel rendelkezők:
· gazdasági társaság és az egyesülés, az európai részvénytársaság ,és az európai szövetkezet
· szövetkezet

· állami vállalat, tröszt, az egyéb állami gazdálkodó szerv, az egyes jogi személyek vállalata, leányvállalat,

· ügyvédi iroda,  végrehajtó iroda, szabadalmi ügyvivő iroda, a közjegyzői iroda az erdőbirtokossági társulat,
· a Munkavállalói Résztulajdonosi Program szervezete,

· a közhasznú társaság, vizitársulat,

· alapítvány, közalapítvány, társadalmi szervezet, köztestület, egyház, lakásszövetkezet, önkéntes kölcsönös biztosító pénztár,

· felsőoktatási intézmény, és a diákotthon.


Korlátozott adókötelezettséggel rendelkezők -> külföldi vállalkozó:

· Külföldi székhelyű, illetve külföldi illetőségű személy, h belföldi telephelyen (fióktelep) végez vállalkozási tevékenységet, feltéve, hogy üzletvezetésének helyére tekintettel nem tekinthető belföldi illetőségű dolgozónak
A belföldi illetőségű adózó adókötelezettsége a belföldről és a külföldről származó jövedelmére egyaránt vonatkozik, tehát teljes körű az adókötelezettsége. Belföldi illetőségűnek minősül a külföldi személy, ha üzletvezetésének helye belföld.

A külföldi vállalkozó adókötelezettsége a belföldi telephelyen végzett vállalkozási tevékenységből származó jövedelmére terjed ki, azaz korlátozott adókötelezettség terheli.
A társasági adó szabályai több esetben csak a mikro- és középvállalkozásokra vonatkoznak. 

	Megnevezés
	Foglalkoztatottak száma (legfeljebb fő)
	Éves nettó árbevétel (legfeljebb millió euró)
	Mérleg főösszeg (legfeljebb millió euró)

	Mikro- vállalkozás
	10
	2
	2

	Kisvállalkozás
	50
	10
	10

	Középvállalkozás
	250
	50
	43


A társasági adóalap és a fizetendő adó meghatározásának jellemzői:

A társasági adó alapját a számviteli elszámolások alapján kimutatott adózás előtti eredmény és az adótörvényben előírt módosító tételek összevonásával kell meghatározni.

A kettős könyvelés szabályai szerint az adózás előtti eredmény megállapításának vázlatos sémája a következő:

±  ÜZEMI (ÜZLETI) TEVÉKENYSÉG EREDMÉNYE

± PÉNZÜGYI MŰVELETEK EREDMÉNYE

± SZOKÁSOS VÁLLALKOZÁSI EREDMÉNY

± RENDKÍVÜLI EREDMÉNY

± ADÓZÁS ELŐTTI EREDMÉNY

Ezt az adózás előtti eredményt a az ún. adóalapot módosító tételekkel kell korrigálni. Az adóalap- korrekciókat céljukat illetően 4 nagy csoportba soroljuk:

1.  A számviteli szabályok alapján bizonyos költségek és ráfordítások szabadon számolhatók el, azonban a társasági adó kiszámítása során csak korlátozottan vehetők igénybe. Ezen elszámoláshoz kapcsolódó módosító tételek célja az adóalap védelme és a költségvetési bevételek biztosítása.
2. A kétszeres adóztatás elkerülése érdekében az olyan tételek, amelyek után már más adóalany megfizette az adót adóalap-csökkentésként számolhatók el. Ugyanakkor az olyan jövedelem-felhasználások, amelyek után a vállalkozók keletkezésükkor nem fizetnek adót, adóalap-növelő tételként számolhatók el. Ezek a tételek az adóelkerülést hivatottak megakadályozni.
3. Bizonyos tételek preferenciális jelleggel adóalap-csökkentésként számolhatók el

4. olyan tételek, amelyek sajátos adóalanyok, gazdasági események kezelését szolgálják az adóalap kiszámítása során.

Tehát az adóalap kiszámítása:

±adózás előtti eredmény

± az eredményt növelő és csökkentő tételek, melyek az adóalap nagyságára lényegében egyenlegükkel hatnak
· adóalapot csökkentő tételek

+ az adóalapot növelő tételek

± adóalap

A belföldi és a külföldi vállalkozó a pozitív adóalap után köteles megfizetni a társasági adót, melynek mértéke 16%,  meghatározott feltételek megléte esetén az adóalap 5 millió forintot meg nem haladó összegére 10%.

A fizetendő adót a számított adóból, az adókedvezményekből és a külföldön megfizetett adó levonásával kell megállapítani.

Az osztalék fizetése után maradó eredmény a méreg szerinti eredmény.
